Document ID: /roh_data/filtered/fineweb-2-filterrobots_roh.jsonl.gz/6563

Mo 57 peschs en vegnids pestgads l’onn passà en il Rom. Quai èn varga 14 giadas pli paucs peschs che la media dals ultims 10 onns. Suenter las malauras dal 2015 èn millis da peschs crappads. Il motiv tenor l’Uffizi da pestga, concentraziuns da sediment en l’aua ch’èn stadas radund 15 giadas pli autas che normal.
En pli s’ha era diminuì il numer da pestgaders e cunquai era las pestgadas l’onn passà. D’ina media da 619 pestgadas giu sin mo 112 pestgadas. Vul dir ch’era il success per pestgada è sa diminuì. Per prender in pesch il 2016 han ils pestgaders duvrà bunamain duas pestgadas. La media dals ultims 10 onns era anc tar 1.3 peschs per pestgada.
Tenor l’Uffizi da pestga dovra il Rom ussa en emprima lingia quietezza ed chapientscha tar ils pestgaders. Enfin ch’il nov allevament da peschs è sa sviluppà ed il flum puspè sa remess, possia quai anc durar 5 enfin 7 onns.